જેને કારણે, આપણા કોન્ટેક્ટ લિસ્ટમાંથી કોણે કોણે તેઝનો ઉપયોગ શરૂ કર્યો છે તે આપણે જાણી શકીએ છીએ. ઉપરાંત આપણા લોકેશન મુજબ, ખાસ ઓફર્સ પણ મળવા લાગશે! વધુ લોકોને તેઝ તરફ વાળવા, ગૂગલે રોકડ પ્રોત્સાહન આપવાની સ્કીમ પણ આપી છે. જે મુજબ, તમે તમારા કોઈ કોન્ટેક્ટને તેઝ માટે ઇન્વાઇટ મોકલો, તે વ્યક્તિ તેને સ્વીકારી, તેઝની મદદથી કોઈ પણ સાથે રકમની આપલે કરે તો તમને અને તે વ્યક્તિ બંનેને રૂા. ૫૧ મળે! આ રીતે, એક વર્ષમાં વધુમાં વધુ રૂા. ૯૦૦૦ કમાઈ શકાય છે.